b'\n_START_ARTICLE_\nEsaias Mansueti Fellman\n_START_PARAGRAPH_\nEsaias Mansueti (t. Mansvetuksenpoika) Fellman, kutsuttiin my\xc3\xb6s nimill\xc3\xa4 Ijander tai Bothniensis, (28. huhtikuuta 1620 \xe2\x80\x93 1697 Kemij\xc3\xa4rvi) oli suomalainen "lappalaisten apostolina" tunnettu pappi. _NEWLINE_Esaias Fellmanin is\xc3\xa4 oli Iin kappalainen ja sittemmin Paltamon ja Sotkamon kirkkoherra Mansvetus Jakobinpoika Fellman (1595\xe2\x80\x931651). H\xc3\xa4n p\xc3\xa4\xc3\xa4si ylioppilaaksi 1648, ja h\xc3\xa4net vihittiin papiksi saman vuoden kev\xc3\xa4\xc3\xa4ll\xc3\xa4. _NEWLINE_Fellman toimi vuodesta 1648 alkaen pappina Inarissa. H\xc3\xa4n oli Kemij\xc3\xa4rven kappalaisena vuodesta 1663 alkaen. Kummassakin seurakunnassa Fellman k\xc3\xa4\xc3\xa4nnytti pakanuudessa el\xc3\xa4neit\xc3\xa4 saamelaisia ja aloitti my\xc3\xb6s suomen kielen ja lukutaidon opettamisen saamelaisille. Fellman teki toiminnastaan my\xc3\xb6s muistiinpanoja, joita on my\xc3\xb6hemmin julkaistu._NEWLINE_Fellman oli naimisissa vuonna 1660 kuolleen Kemij\xc3\xa4rven kappalaisen Jakob Lappodiuksen lesken Anna Hannuntyt\xc3\xa4r Siniluoto-Siniuksen (1637\xe2\x80\x931703) kanssa. Heid\xc3\xa4n poikansa Esaias Esaiasson Fellman (1675\xe2\x80\x931736) toimi is\xc3\xa4ns\xc3\xa4 j\xc3\xa4lkeen Kemij\xc3\xa4rven kappalaisena._NEWLINE_H\xc3\xa4nen j\xc3\xa4lkeens\xc3\xa4 Fellmaneja toimi Lapissa pappina parisataa vuotta.'